32003D0181
L 071/17
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 13 март 2003 година
за изменение на Решение 2002/657/ЕО за определяне на минимално изисквани граници на ефективност (МИГЕ) за определени остатъци в храни от животински произход
(нотифицирано под номер С (2003) 764)
(текст от значение за ЕИП)
(2003/181/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 96/23/ЕО на Съвета от 29 април 1996 г. относно мерките за контрол върху определени вещества и остатъците от тях в живите животни и продуктите от животински произход и за отмяна на Директиви 85/358/ЕИО и 86/469/ЕИО и Решения 89/187/ЕИО и 91/664/ЕИО (1), и по-специално член 15, параграф 1, втора алинея от нея,
като има предвид, че:
(1)
Наличието на остатъци в продуктите от животински произход представлява проблем за общественото здраве.
(2)
Необходимо е да се предвиди постепенно определяне на минимално изисквани граници на ефективност (МИГЕ) на аналитични методи, които да се приложат за вещества, за които не е определена допустима граница, и по-специално за веществата, чиято употреба не е разрешена или е специално забранена в Общността, за да се гарантира съгласувано прилагане на Директива 96/23/ЕО.
(3)
В резултат на откриването на хлорамфеникол, на нитрофуран и на медроксипрогестерон ацетат в храните от животински произход нивото на хармонизирани МИГЕ, което следва да се установи за тези вещества, беше съгласувано в консултация с референтните лаборатории на Общността, националните референтни лаборатории и държавите-членки.
(4)
Администрирането на едно от горепосочените вещества обаче продължава да бъде разрешено за зоотехнически цели, при стриктните условия, определени в член 5 от Директива 96/22/ЕО.
(5)
Необходимо е да се предвидят съгласувани нива за контрол на тези вещества, за да се гарантира едно и също ниво на защита на потребителите в цялата Общност. Решение 2002/657/ЕО на Комисията (2) следва съответно да се измени.
(6)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Решение 2002/657/ЕО се изменя, както следва:
1.
В член 2 „Приложение“ се заменя с „Приложение I“.
2.
В член 3 букви б) и в) „Приложение“ се заменя с „Приложение I“.
3.
Член 4 се заменя със следното:
„Държавите-членки гарантират, че при използваните аналитични методи за откриване на веществата, посочени по-долу, се спазват минимално изискваните граници на ефективност (МИГЕ), установени в приложение II, срещу матриците, посочени в това приложение:
а)
хлорамфеникол;
б)
нитрофуранови метаболити;
в)
медроксипрогестерон.“
4.
Текстът в приложението към настоящото решение се добавя като приложение II.
Член 2
Адресати на настоящото решение са държавите-членки.
Съставено в Брюксел на 13 март 2003 година.